MINISTERSTVO VÝSTAVBY A REGIONÁLNEHO ROZVOJA SR
Číslo:   35/M-2003

Materiál na rokovanie
vlády SR

Správy o priebežnom plnení bodu B.2. uznesenia vlády SR č. 678/2002, týkajúce sa budovania riadiacich orgánov pre Rámec podpory Spoločenstva, pre Regionálny operačný program Slovenská republika, pre Jednotný programový dokument 
NUTS II – Bratislava Cieľ 2 a pre Kohézny fond (k 31. 12. 2002)
a plnení prioritnej úlohy vlády SR č. 21.6, schválenej uznesením vlády SR č. 1328/2002

					(DODATOK)

Podnet:							Obsah materiálu:

na základe uznesenia	vlády SR				1. Návrh uznesenia 
č. 678/2002, bod B.2. 					2. Dôvodová správa
a uznesenia vlády SR č. 1328/2002, bod B.1.		

										
Predkladá:

László Gyurovszky
minister výstavby a regionálneho
rozvoja SR

Bratislava 7. február 2003
VLÁDA  SLOVENSKEJ REPUBLIKY

Návrh

UZNESENIA VLÁDY SLOVENSKEJ REPUBLIKY
č. ....
zo dňa  ....   2003

k správam o priebežnom plnení bodu B.2. uznesenia vlády  SR č. 678/2002, týkajúce sa budovania Riadiaceho orgánu pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31.12.2002) a plnení prioritnej úlohy vlády SR č. 21.6, schválenej uznesením vlády SR č. 1328/2002

Číslo materiálu: | ....... /2003
Predkladateľ: | Minister výstavby a regionálneho rozvoja SR

Vláda 

A.	 berie na vedomie

A.1. Správy o priebežnom plnení bodu B.2. uznesenia vlády  SR č. 678/2002, týkajúce sa budovania Riadiaceho orgánu pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31.12.2002) a plnení prioritnej úlohy vlády SR č. 21.6, schválenej uznesením vlády SR č. 1328/2002

B.  schvaľuje

B.1.  Štatút Monitorovacieho výboru pre Kohézny fond a Štatút Riadiaceho orgánu pre Kohézny fond

B.2.	úpravu znenia bodu A.3. uznesenia vlády SR č. 678/2002 takto:
Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Kohézny fond za oblasť dopravná infraštruktúra
	
	B.3.  	úpravu znenia bodu A.4. uznesenia vlády SR č. 678/2002 takto:
Ministerstvo životného prostredia SR ako sprostredkovateľský orgán pod riadiacim orgánom pre Kohézny fond za oblasť životné prostredie

	B.4.  	úpravu znenia bodu B.1. uznesenia vlády SR č. 678/2002 takto:
zabezpečiť dobudovanie a sfunkčnenie riadiacich, sprostredkovateľských a implementačných orgánov pre potreby čerpania pomoci zo štrukturálnych fondov a Kohézneho fondu

	B.5.   úpravu znenia bodu B.2. uznesenia vlády SR č. 678/2002 takto:
		podávať vláde SR správy o dobudovaní a sfunkčnení riadiacich, sprostredkovateľských a implementačných orgánov pre potreby čerpania pomoci zo štrukturálnych fondov a Kohézneho fondu

B.6.  Ministerstvo výstavby a regionálneho rozvoja SR ako riadiaci a koordinačný orgán pre Sektorový operačný program Základná infraštruktúra

B.7.	Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Sektorový operačný program Základná infraštruktúra za oblasť dopravná infraštruktúra

	B.8.   Ministerstvo životného prostredia SR ako sprostredkovateľský orgán pod riadiacim    orgánom pre Sektorový operačný program Základná infraštruktúra za oblasť životné prostredie

C.  ukladá

ministrovi výstavby a regionálneho rozvoja  

C.1.  zabezpečiť koordináciu prác na vypracovaní Sektorového operačného programu Základná infraštruktúra  

T : do 14. februára 2003

ministrovi dopravy, pôšt a telekomunikácií  

C.2.  v súlade s nariadením Komisie (ES) č. 1386/2002 vypracovať Štatút sprostredkovateľského orgánu pod riadiacim orgánom pre Kohézny fond  pre oblasť dopravy a následne predložiť na schválenie Monitorovaciemu výboru pre Kohézny fond.  

T : do 28. februára 2003

C.3.  v súlade s nariadením Komisie (ES) č. 1386/2002 vypracovať Štatút implementačného orgánu pre oblasť dopravy a následne predložiť na schválenie Monitorovaciemu výboru pre Kohézny fond.

                T: do 31. marca 2003

ministrovi životného prostredia

C.4.  v súlade s nariadením Komisie (ES) č. 1386/2002 vypracovať Štatút sprostredkovateľského orgánu pod riadiacim orgánom pre Kohézny fond a následne predložiť na schválenie Monitorovaciemu výboru pre Kohézny fond.
	
     T : do 28. februára 2003

C.5.	v súlade s nariadením Komisie (ES) č. 1386/2002 vypracovať Štatút implementačného orgánu pre oblasť životného prostredia a následne predložiť na schválenie Monitorovaciemu výboru pre Kohézny fond.

                       T: do 31. marca 2003 

ministrovi dopravy, pôšt a telekomunikácií  a ministrovi životného prostredia 

C.6. 	vypracovať Sektorový operačný program Základná infraštruktúra

                T: do 14. februára 2003

D.  zriaďuje

D.1. Monitorovací výbor pre Kohézny fond

Vykonajú:
minister výstavby a regionálneho rozvoja
minister dopravy, pôšt a telekomunikácií  
minister životného prostredia

Dôvodová správa

	V nadväznosti na pripomienky Európskej komisie k návrhu Národného rozvojového plánu a vzájomnú dohodu ministra dopravy, pôšt a telekomunikácií SR, ministra životného prostredia SR a ministra výstavby a regionálneho rozvoja SR došlo k zlúčeniu Sektorového operačného programu Životné prostredie a Sektorového operačného programu Doprava do jedného Sektorového operačného programu Základná infraštruktúra (SOP ZI). Riadenie SOP ZI bude presne zodpovedať dohodnutým princípom v rámci Kohézneho fondu, t.j. Ministerstvo výstavby regionálneho rozvoja SR sa stane riadiacim a koordinačným orgánom pre SOP ZI. Ministerstvo dopravy, pôšt a telekomunikácií SR a Ministerstvo životného prostredia SR sa stanú sprostredkovateľskými orgánmi pod riadiacim orgánom. 
	
	Na Úrad vlády bol dňa 31. januára 2003 doručený materiál Ministerstva výstavby a regionálneho rozvoja SR „Správy o priebežnom plnení bodu B.2. uznesenia vlády SR č.678/2002, týkajúce sa budovania Riadiaceho orgánu pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31.12.2002) a plnení prioritnej úlohy vlády SR č. 21.6, schválenej uznesením vlády SR č. 1328/2002“. Z dôvodu nutnosti systémového postupu pri riešení zmien v administratívnej štruktúre pre využívanie štrukturálnych fondov prostredníctvom Rámca podpory Spoločenstva bolo potrebné návrh uznesenia vlády SR k predloženému materiálu doplniť.